Kumbalia

Kumbalia er en slekt av biller som tilhører familiegruppen bladbiller (Chrysomelidae). Det er kjent én art.

Utseende 
En liten (ca. 5 millimeter), avlang, blank, mørk bladbille. Hode, pronotum, bein og scutellum er mørkbrune, antennene svarte, dekkvingene med grønn metallglans. Antennene er noe lengre enn kroppen, nokså karftige innerst, de ytterste leddebe ganske tynne. Pronotum er firkantet, tydelig lengre enn bredt og smalere enn hodet. Dekkvingene er jevnbrede med kraftige, tette punktstriper.

Levevis 
Både larvene og de voksne (imago) er planteetere.

Utbredelse 
Arten er utbredt på Bali. Den er beskrevet basert på ett enkelt eksemplar.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien trådbladbiller, Galerucinae Latreille, 1802
 stamme usikker
 slekten Kumbalia Mohammedsaid & Takizawa, 2007
 Kumbalia longicornis Mohammedsaid & Takizawa, 2007

Referanser

Eksterne lenker 

 

Bladbiller
Biller formelt beskrevet i 2007
Balis insekter